2. ΑΝΑΓΚ. ΝΟΜΟΣ υπ’ αριθ. 835 της 2/17 Σεπτ. 1937 (ΦΕΚ Α΄ 362) Περί τροποποιήσεως και συμπληρώσεως του Νόμ. 3341 περί ιδρύσεως Πανεπιστημίου εν Θεσ/νίκη. Άρθρ.1-4.(Τροποποιούνται τα άρθρ. 3, 5 και προστίθενται άρθρ. 6α και παράγραφοι εν τέλει του άρθρ. 7 του Νόμ. 3341/1925). Άρθρ.5-6(Μεταβατικαί διατάξεις). Άρθρ.7.-Η εν τω προϋπολογισμώ του Υπουργείου Γεωργίας αναγραφομένη πίστωσις εκ δραχ. 1.800.000 κατ’ έτος υπέρ του Αγροκτήματος του Πανεπιστημίου Θεσσαλονίκης μεταφέρεται από του τρέχοντος έτους και εφεξής εις τον προϋπολογισμόν του Υπουργείου Θρησκευμάτων και Εθνικής Παιδείας, δύναται δε να διατεθή υπό του Πανεπιστημίου Θεσσαλονίκης δια την σύναψιν δανείου προς προστασίαν, εξυγίανσιν και βελτίωσιν του αγροκτήματος αυτού. Εν τω προϋπολογισμώ του Υπουργείου Θρησκευμάτων και Εθνικής Παιδείας εγγράφεται κατ’ έτος και επί τρία μεν συνεχή έτη η ανωτέρω πίστωσις των δραχ. 1.800.000, εφεξής δε κατ’ έτος το ποσόν το απαιτούμενον δια την εξυπηρέτησιν μέχρις εξοφλήσεώς του του συναφθησομένου δανείου, ου το ποσόν ορισθήσεται δια κοινής πράξεως των Υπουργών Οικονομικών, Συγκοινωνίας, Γεωργίας και Θρησκευμάτων και Εθν. Παιδείας. Ο Πρύτανις του Παν/μίου Θεσσαλονίκης εξουσιοδοτείται να υπογράψη παν σχετικόν δια την σύναψιν του δανείου συμβόλαιον, πράξιν κλπ. και να παράσχη τας απαιτηθησομένας εγγυήσεις μετ’ απόφασιν της Συγκλήτου. Τα της διοικήσεως του αγροκτήματος, του προσωπικού αυτού, του τρόπου εκμεταλλεύσεως και αι λοιπαί λεπτομέρειαι κανονισθήσονται δια Β.Δ/τος προκαλουμένου το πρώτον μεν υπό των Υπουργών των Οικονομικών της Γεωργίας και των Θρησκευμάτων και Εθνικής Παιδείας του λοιπού δε υπό μόνου του τελευταίου. Άρθρ.8.-Επιτρέπεται όπως κατά τας διατάξεις του Α.Ν. 663/1937 «περί συμπληρώσεως των γενικών περί αναγκαστικής απαλλοτριώσεως νόμων κλπ.» δια Β.Δ/των προκαλουμένων υπό του Υπουργού Θρησκευμάτων και Εθνικής Παιδείας, κηρύσσονται απαλλοτριωτέαι χάριν των αναγκών της Γεωπονικής και Δασολογικής Σχολής, εκτάσεις κείμεναι εις την περιφέρειαν του αγροκτήματος του Πανεπιστημίου Θεσσαλονίκης, τηρουμένης της κατά τας κειμένας διατάξεις διαδικασίας. Άρθρ.9.-Επιτρέπεται όπως πεντήκοντα κατ’ ανώτατον όριον πτυχιούχοι των φυσικών επιστημών, οριζόμενοι υπό του Υπουργού Θρησκευμάτων και Εθνικής Παιδείας, μετεκπαιδεύονται κατ’ έτος παρά τη Γεωπονική και Δασολογική Σχολή του Πανεπιστημίου Θεσσαλονίκης. Ο χρόνος της μετεκπαιδεύσεώς των ορίζεται διετής, κατά την διάρκειαν δε ταύτης λαμβάνουσι μηνιαίαν αποζημίωσιν εκ δραχ. 2.000. Η αποζημίωσις αύτη βαρύνει τον ειδικόν προϋπολογισμόν «Διδακτηρίων, Γραμμάτων και Καλών Τεχνών». Τα διδακτέα μαθήματα, ο τρόπος της διδασκαλίας, τα των εξετάσεων, εγγραφών κλπ., ο τρόπος της πληρωμής της αποζημιώσεως και πάσα σχετική λεπτομέρεια ορισθήσεται δια Β.Δ/τος. «Οι ούτω μετεκπαιδευόμενοι, λαμβάνοντες μετά επιτυχείς εξετάσεις ειδικόν πτυχίον μετεκπαιδεύσεως εν τη Γεωπονική και Δασολογική Σχολή του Πανεπιστημίου Θεσ/νίκης, ούτινος ο τύπος ορισθήσεται δι’ Υπουργικής πράξεως, υποχρεούνται να υπηρετήσωσιν επί δεκαετίαν ως καθηγηταί εν Αστικοίς Σχολείοις υφ’ ον βαθμόν και μισθόν και οι πτυχιούχοι του Πανεπιστημίου, άλλως υποχρεούνται να επιστρέψωσιν εις το Δημόσιον την καταβληθείσαν αυτοίς   αποζημίωσιν   εντόκως  από της καταβολής εκάστης δόσεως». Το εντός « » εδάφ. 4 ετροποποιήθη ως άνω δια του άρθρ. 13 Α.Ν. 1755/1939. Ο χρόνος της προαγωγής αυτών από του βαθμού με τον οποίον θα διορισθώσιν εις τον αμέσως ανώτερον συντέμνεται κατά εν έτος. Οι φοιτηταί της καταργηθείσης Ανωτάτης Γεωπονικής Σχολής Αθηνών δικαιούνται να εγγραφώσιν εις την Γεωπονικήν και Δασολογικήν Σχολήν του Πανεπιστημίου Θεσσαλονίκης και εις τα αντίστοιχα έτη σπουδών έκαστος. Σελ. 531 Σχολή Γεωτεχνικών Επιστημών Παν/μίου Θεσ/νίκης 31.Ε.κ.1-2 Ούτοι δύνανται ν’ απαλλαγώσι των τελών εγγραφής και ανανεώσεων δι’ αποφάσεως του Υπουργικού Συμβουλίου. Άρθρ.10.-Η διάρκεια των σπουδών δια την απόκτησιν του γεωπονικού και δασολογικού πτυχίου ορίζεται πενταετής. Το πρόγραμμα των σπουδών φοιτητών της Γεωπονικής και Δασολογικής Σχολής, καταρτιζόμενον υπό των Καθηγητών της Σχολής ταύτης επί τη βάσει των γενικών κατευθύνσεων της Γεωργικής Πολιτικής του Κράτους, εγκρινόμενον υπό της Συγκλήτου του Πανεπιστημίου Θεσσαλονίκης, υποβάλλεται εις τον Υπουργόν των Θρησκευμάτων και της Εθν. Παιδείας όστις προκαλεί το περί του προγράμματος τούτου Β.Δ/μα. Το πρόγραμμα της περαιτέρω εκπαιδεύσεως των μετεγγραφησομένων εις την γεωπονικήν και δασολογικήν σχολήν φοιτητών της καταργηθείσης Ανωτάτης Γεωπονικής Σχολής Αθηνών ορισθήσεται δια Β.Δ/τος προκαλουμένου υπό του Υπουργού των Θρησκευμάτων και Εθνικής Παιδείας μετά γνώμην της Γεωπονικής και Δασολογικής Σχολής. Οι τελειόφοιτοι της Ανωτάτης Γεωπονικής Σχολής Αθηνών οφείλουν να υποστώσι τας επί πτυχίω εξετάσεις των ενώπιον των καθηγητών της Γεωπονικής και Δασολογικής Σχολής του Πανεπιστημίου Θεσσαλονίκης κατά τα δια Β.Δ/τος εκδιδομένου ως ανωτέρω ορισθησόμενα. Άρθρ.11.-Δια την αντιμετώπισιν των δια του παρόντος προκαλουμένων δαπανών εις βάρος του προϋπολογισμού του Πανεπιστημίου Θεσσαλονίκης παρέχεται εις τούτο επιχορήγησις εκ μέρους του Κράτους, καθοριζομένη εκάστοτε δια του προϋπολογισμού και αναλόγως των αναγκών αυτού. Άρθρ.12.-Κυρούται αφ’ ης ίσχυσεν το Β.Δ/μα της 18/18 Ιουν. 1937 «περί καταργήσεως της Ανωτάτης Γεωπονικής Σχολής Αθηνών». Αι λεπτομέρειαι της εφαρμογής του παρόντος ου η ισχύς άρχεται από της δημοσιεύσεώς του εις την Εφημερίδα της Κυβερνήσεως κανονισθήσονται δια Β.Δ/των προκαλουμένων υπό του Υπουργού των Θρησκευμάτων και Εθνικής Παιδείας. Σελ. 532 